Custom Volleyball Education Is Im Portant Unisex Hoodie By Hoainv - Artistshot
ArtistShot sku_399099_31 sku_399099_31 sku_399099_31 Ek wens, ek wens | Zirk van den Berg
Ek wens, ek wens (Kwela, 2019)
As lykbesorger het Seb al talle lyke gebalsem, organe teruggepak in lyfholtes, beendere aanmekaargelas en doodsbleek gesigte gegrimeer vir roubeklaers om te besigtig. ’n Mens het jou werk en jy doen dit, dit help nie om vir ander goed te wens nie .
Maar af en toe wens Seb tóg vir die een of ander ingryping om hom los te ruk uit sy saai bestaan – nie net by die werk nie, maar ook by die huis waar hy, sy vrou en tienerkinders by mekaar verby leef.
Eendag, toe die sterwende seuntjie Gawie en sy ma by die begrafnisondernemers instap, kry Seb wel rede om in wense te glo. En kom voor ŉ dilemma te staan: Waarvoor wens jy as jy één wens het wat waar gaan word? Veral as dinge lelik begin skeefloop…
Ek loop al van minstens 2010 af met hierdie storie in my kop rond, en het toe al die kerntoneel geskryf waar Seb vir Gawie ontmoet. In 2017 het ek gaan sit en hom uiteindelik ordentlik neergeskryf. Sommer ‘n ligte snuistery, maar tog ‘n lekker storie, dink ek.